Den amerikanske overkommando under Eisenhower måtte nu tage en strategisk beslutning. Bradley foretrak at angribe videre ind i Saarland og Ruhr-distriktet, Montgomery argumenterede for et smalt fremstød over Rhinen, så man undgik Siegfriedlinjen. Eisenhower valgte Montgomerys plan, og Operation Market Garden blev sat i værk. De delte meninger om strategien førte til et brud mellem Bradley og Montgomery.